**Farské oznamy**

1. **adventná nedeľa B (6.12. 2020)**

|  |  |  |
| --- | --- | --- |
| Pondelok | Nepoškvrnené počatie Panny Márie, slávnosť, vigília | 18.05 |
| Utorok | Nepoškvrnené počatie Panny Márie, slávnosť, prikázaný sviatok | 7.00, 16.00 Obl, 18.05 |
| Streda | Streda po 2. adventnej nedeli | 18.05 |
| Štvrtok | Preblahoslavenej Panny Márie Loretánskej | 7.00 |
| Piatok | Piatok po 2. adventnej nedeli | 18.05 |
| Sobota | Preblahoslavenej Panny Márie Guadalupskej | 16.00 |
| Nedeľa | Tretia adventná nedeľa, Gaudete | 8.00 a 10.30 on line prenos |

V  našej farnosti sa uskutoční koledovanie Dobrej noviny, ktorej výťažok pôjde na vzdelávania mladých matiek v Ugande. Rodiny, ktoré by mali záujem podporiť tento projekt a prijať koledníkov sa môžu nahlásiť v sakristii. Koledovať sa bude len vonku a nebude sa vstupovať priamo do domu.

V tomto týždni v piatok, budeme sláviť zimné kántrové dni, ktorých obsahom je príchod Kristovho kráľovstva do rodín. Na tento úmysel  budeme mať adoráciu s kajúcim charakterom.

Farský úrad v spolupráci s Obecným úradom v Kotešovej a p. Mgr. Gustávom Beláčkom vás pozývajú na adventný koncert, ktorý sa uskutoční v kostole v sobotu 19.12. o 17.00. Zároveň koncert bude prenášaný aj cez internet.

Tento rok nebude v našej farnosti spoločná vianočná sv. spoveď, kde spovedajú viacerí kňazi. Napriek tomu vás chcem všetkých pozvať, aby sme sa na Vianoce pripravili i sv. spoveďou a nenechávali si ju na poslednú chvíľu. Budem spovedať každý deň pol hodinu pred sv. omšou a teraz vo štvrtok od 9.00 do 11.00 aj v pastoračnom centre na fare. Pozývam dôchodcov, mamičky na materskej dovolenke, ale i všetkých, ktorí môžu prísť. Najlepšie, keby ste sa ozvali na farský telefón 041/5575636, aby sme sa dohodli na čase v nejakých desať minutových rozostupoch. V sobotu budem spovedať v Oblazove od 15.00 hod.

Prosím o vernosť Duchu Svätému a  dôsledné dodržiavanie hygienických opatrení, aby sme mohli spoločne sláviť vianočné sviatky, lebo sa zdá, že sa v našej obci pandémia dosť rozšírila.

Prosím o upratovanie kostola a pastoračného centra skupinku č. 17.

Vyšlo nové číslo časopisu Naša žilinská diecéza, môžete si ho zobrať pri východe z kostola.

Dnes po sv. omši bude prvonedeľná zbierka pre potreby farnosti a kto by chcel prispieť na charitu, šeky sú pri východe kostola

Stredná odborná škola sv. Jozefa Robotníka v Žiline (u Saleziánov) ponúka vzdelanie a výchovu v kresťanskom duchu v odboroch autoopravár, stolár, murár a grafik digitálnych médií. Viac info na školskej stránke [www.sjoroza.sk](http://www.sjoroza.sk/) .

Prajem vám pekného sv. Mikuláša. Vzadu v kostole si deti, ale i dospelí môžu zobrať nejakú sladkosť a ďakujem za preukázanú pomoc a podporu.